Локални савет за побољшање положаја Рома  града Смедерева, расписује:

**ЈАВНИ КОНКУРС ЗА ДОДЕЛУ СТИПЕНДИЈА СТУДЕНТИМА РОМСКЕ НАЦИОНАЛНОСТИ ЗА ШКОЛСКУ 2023/2024. годину**

За школску 2023/2024 годину, доделиће се: 2 стипендије студентима ромске националности

**I УСЛОВИ ЗА ОСТВАРИВАЊЕ ПРАВА НА СТИПЕНДИРАЊЕ**

            Право на стипендију у складу са Одлуком о доношењу Локалног акционог плана за социјално укључивање Рома и Ромкиња у Смедереву за период од 2022-2024. године („Службени лист града Смедерева“, број10/2021) могу да остваре студенти ромске националности под следећим условима:

1. Да имају држављанство Републике Србије;
2. Да имају пребивалиште на територији града Смедерева;
3. Да су припадници ромске националне заједнице;
4. Да нису корисници стипендија по истом основу код других институцуја/установа које су директни или индиректни корисници буџета Републике Србије;
5. Да у текућој школској години као редовни студенти први пут уписују одређену годину студија,више школе или факултета чији је оснивач Република Србија или аутономна покрајина;
6. Да у претходној школској години имају најмању просечну оцену 7,00, односно за студенте I године студија да су имали најмању просечну оцену 3,00 у IV разреду средње школе;
7. Да су млађи од 26 година , студенти основних и специјалистичких програма, а за мастер и докторске студије млађи од 30 година

**II КРИТЕРИЈУМИ ЗА УТВРЂИВАЊЕ РЕДОСЛЕДА КАНДИДАТА ЗА ДОДЕЛУ СТИПЕНДИЈE**

            Редослед кандидата за доделу студентских стипендија стипендије утврђује се на основу следећих критеријума:

 1) Програма, и то:

 - Докторске студије

 - Мастер студије

 - Специјалистичке студије

 - Основне студије

 2) Уписане године студија

 3) Успеха оствареног у претходном школовању

 1) Број бодова на основу програма утврђује се на следећи начин:

* Докторске студије 50 бодова
* Мастер студије 40 бодова
* Специјалистичке студије 30 бодова
* Основне студије 20 бодова

 2) број бодова за годину за коју је студент уписан је по 5 бодова за сваку наредну

 годину студија у односу на базну годину.

 3) Број бодова на основу успеха оствареног у претходном школовању

 - За студенте I године студија, узима се у обзир просечна оцена остварена у IV

 разреду средње школе. Успех остварен у претходном школовању исказује се

 бројем бодова који одговара просеку оцена оствареном у IV разреду средње

 школе (од 3,00 до 5,00) и множи се коефицијентом 2;

* За студенте следећих година студија, узима се у обзир просечна оцена остварена у претходној години студија. Успех остварен у претходном школовању исказује се бројем бодова који одговара просеку оцена оствареном у претходној години студија (од 7,00 до 10,00).

**III ПОТРЕБНА ДОКУМЕНТА**

Кандидат приликом пријављивања на Конкурс подноси следећа документа, односно обрасце који су наведени у Конкурсу и чине његов саставни део:

 **1.**Оригиналну Пријаву за доделу стипендија за студенте ромске националности

 која је објављена као део овог Конкурса, и  може се преузети и штампати са

 интернет адресе града Смедерева (www.smederevo.org.rs), или се

 одштампана може преузети у Градској управи града Смедерева, канцеларија број

 64. -07  (ОБРАЗАЦ број 1.- ПРИЈАВА);

**2**. Оверену Потврду факултета који студент похађа са дефинисаним програмом и временом његовог трајања као и да је први пут уписан (ОБРАЗАЦ број 2.-ПОТВРДА);

**3**. Изјаву да кандидат није корисник друге стипендије (ОБРАЗАЦ број 3.-

 ИЗЈАВА);

**4**. Оверену **Потврду** да је кандидат припадник ромске националне мањине

 (ОБРАЗАЦ број 4 - ПРИПАДНОСТ ромској националној мањини)

 **5**. За студенте I године студија потребно је доставити фотокопију сведочанства IV

 разреда средње школе, за студенте наредних година студија потребно је

 доставити уверење више школе/факултета о просечној оцени на претходној

 години студија;

**6**. Оригинал или фотокопију **Уверења о држављанству Републике Србије**

 **ученика**, без обзира на датум издавања;

**7**. Потврду о пребивалишту или боравишту или копију личне карте

               Пријаве са потпуном документацијом предати на писарницу Градског услужног центрa у затвореној коверти са назнаком ,,Пријава по Јавном конкурсу за  доделу стипендија студентима ромске националности за школску 2023/2024 годину.''

**IV  РОК ЗА ПОДНОШЕЊЕ ДОКУМЕНАТА**

            Рок за пријављивање на Конкурс је десет дана од дана објављивања  на сајту града Смедерева и огласној табли Градске управе Смедерево.

            Неблаговремена и непотпуна конкурсна документација неће бити разматрана.

**V**

Висина стипендије износи 10.000,00 ( словима десет хиљада динара) месечно.

О резултатима Конкурса кандидати ће бити обавештени на интеренет страни града Смедерева.

**VI**

            Обрасце за пријаву на Конкурс кандидати могу да  добијају у Градској управи града Смедерева, канцеларија број 64.

**VII ДОДАТНЕ ИНФОРМАЦИЈЕ**

            Додатне информације у вези са доделом стипендија могу се поставити електронским путем на адресу: djulijeta.sulic@smederevo.ls.gov.rs или телефонским путем позивом на број 026/672-724 локал 1834, сваког радног дана од 7.30-15.30.

 ПРЕДСЕДНИК САВЕТА

 ЗА ПОБОЉШАЊЕ

 ПОЛОЖАЈА РОМА

 с.р Славиша Стошић